  Майя Бывальцева 17-тӥ оштолэзьысен Глазкар карантинын улэ. Ортчем ньыль нунал ӵоже контрольно-пропускной пунктъёсын 7 сюрс 752 автомобильёсты эскеризы, 100 палазэ каре пырыны ӧз лэзе. Со сярысь карлэн тӧроез Сергей Коновалов «ВКонтакте» мерлыко вотэсысь бамаз ивортӥз. Солэн верамезъя, 100 адями эпидемиологи ласянь умойтэм ёросъёсысь вуизы – соослы Роспотребнадзорлэсь нимаз улон сярысь пуктэтъёссэ сётӥзы, солэсь куронъёссэ быдэсъянэз полиция, эмчиос, Роспотбребеадзор нуналлы быдэ чакласа возёзы. Берло арня ӵоже кар но элькун понна выль кышкытлык кылдытӥз вахта амалэн ужан. Удмуртилэн уйпалтӥз Транссибирской чугун сюрес магистраль ортчемен трос адями, кызьы гуртоос, озьы ик Глазкарын улӥсьёс, быдэс кунэз ортчыса, «Глазов» станциын пото Сергей Коновалов, Глазкарлэн тӧроез Глазкарын коронавирусэн черлан кык учыръёс пусъемын. 303 адямиез эмчиос но Роспотребнадзорысь ӧнерчиос чакласа возё. Коронавирус инфецилы оглом 635 эскеронъёс ортчытӥзы Глазкарысь чугун сюрес но автовокзалъёсын санитарной постъёс ужало. Отын лыктӥсь адямиослэсь температуразэс мертало, анкетаос гожъяло. Коронавирусъя умойтэм улосвылъёсысь вуисьёслы астэ ачид нимаз возён режимез быдэсъян сярысь пуктэтъёс сёто. Каре пырон но потон сярысь юанъёсын ӟырдыт линие 616 жингыртонъёс вуизы. Улосвыл оперативной штабен ӵош али тужгес лэчыт ужпумъёсты сэрттон-пертчонэз эскериськом – эмъюрттэт басьтон понна каре лыктон но транзит автотранспортэз лэзён Сергей Коновалов, Глазкарлэн тӧроез21-тӥ оштолэзьысен карысь ӟырдыт линие (66-001) озьы ик жингыртыны быгатозы адямиос, кин Москваысь, Москва улосвылысь но Санкт-Петербургысь лыктэм но нимаз улонъя режимез быдэсъясьтэм муртъёс сярысь тодэ. Сергей Коноваловлэн кылъёсызъя, ульчаосын, вузкарон центръёсын, мер интыосын рейдъёсты котькуд нунал ортчытъяло. Полицейскойёс режимез быдэсъямтэ сярысь 91 протоколъёс сётӥзы ни. «Генеральная уборка» ӵектос улсын Глазкарысь 65 дугдылонниосын, Свободы площадьын, Ка садын, Калинин нимо ульчаын но Карл Маркс нимо бульварын дезинфекци ортчытӥзы. Со сяна, трос патеръём коркаосысь подъездъёсты, шудон интыосты, пукон интыосты тазатӥзы.  Глазкарынсь 32 семья «ПоддЕРжка» ӵектос улсын юрттэт басьтӥз. 500-лэсь трос пересьёс доры мерлыко ужасьёс ветло. «Мы вместе» акци улсын 30-лэсь трос адями кулэяськисьёслы юрттэ. Дорын пукон сокем мӧзмыт медаз луы шуыса, карысь лулчеберет юртъёс Вормонлы 75 ар тырмонлы сӥзем онлайн-марафонъёс лэзизы. Соослэн мерлыко вотэсъёсысь бамъёсазы праздниклы сӥзем устооссэ номеръёсты учкыны луэ Озьы ик Сергей Конвалоа пусйиз, али карысь оперативной штаб эмъюртъёсты висисьёслы юрттэт сётонлы дасянлы бадӟым саклык висъя.  Тодэ вайытом, Удмуртиын коронавирусэн черламъёсты интыяны 900-лэсь трос интыос дасялозы.  Тегъёс: Тазалык Удмуртия карантин коронавирус Глазкар  